ΓΡΑΠΤΗ ΕΡΩΤΗΣΗ E-2405/02

υποβολή: Jean Lambert (Verts/ALE) προς την Επιτροπή

(7 Αυγούστου 2002)

Θέμα: Ανιχνευσιμότητα γενετικά τροποποιημένων οργανισμών (ΓΤΟ) σε εισαγόμενα αγαθά

Το Ευρωπαϊκό Κοινοβούλιο διενήργησε πρόσφατα ψηφοφορία σχετικά με τα θέματα ΓΤΟ: ανιχνευσιμότητα και σήμανση και Επισιτιστική ασφάλεια: γενετικά τροποποιημένες τροφές και ζωοτροφές. Το Κοινοβούλιο ψήφισεπέρ της ανιχνευσιμότητας και σήμανσης όλων των ΓΤ προϊόντων διατροφής για τον άνθρωπο και τα ζώα ανεξάρτητα από το αν περιέχουν ή όχι τροποποιημένα DNA/πρωτεΐνες.

Μπορεί η Επιτροπή να με πληροφορήσει για τα ακόλουθα:

- Υποβάλλουν σήμερα όλες οι ευρωπαϊκές χώρες σε έλεγχο, στο σημείο εισαγωγής, τροφές και πρώτες ύλες προκειμένου να βεβαιωθούν ότι δεν περιέχουν μη εγκεκριμένους ΓΤΟ· Για παράδειγμα, τα τελωνεία και τα γραφεία είσπραξης φόρου κατανάλωσης διαθέτουν δείγματα DNA από όλες τις, μη εγκεκριμένες στην ΕΕ, ΓΤ καλλιέργειες·

- Προβλέπεται να διανεμηθούν στα τελωνεία των κρατών μελών δείγματα και πληροφορίες για να είναι σε θέση να εντοπίζουν ΓΤΟ που δεν έχουν εγκριθεί στην ΕΕ (αλλά που έχουν καλλιεργηθεί αλλού)·

- Εάν οι κυβερνήσεις ή οι επιχειρήσεις που αναπτύσσουν δραστηριότητα στον τομέα της βιοτεχνολογίας δεν είναι σε θέση (για λόγους εμπορικού απορρήτου και κανονιστικών ρυθμίσεων που διέπουν την πνευματική ιδιοκτησία) να παράσχουν την αναγκαία πληροφόρηση για γενετικά τροποποιημένους οργανισμούς που παράγονται εκτός ΕΕ, και δεν είναι εγκεκριμένοι στην ΕΕ, η απάντηση της Ευρωπαϊκής Ένωσης θα ήταν η απαγόρευση όλων των ύποπτων εισαγωγών·

Απάντηση του κ. Byrne εξ ονόματος της Επιτροπής

(24 Σεπτεμβρίου 2002)

Η ανάπτυξη και η επικύρωση μεθόδων ανίχνευσης γενετικά τροποποιημένων οργανισμών (ΓΤΟ) και προϊόντων που παράγονται από ΓΤΟ έχουν αναγνωριστεί από την Επιτροπή ως σημαντικό στοιχείο για την εφαρμογή, στα κράτη μέλη, της κοινοτικής νομοθεσίας που εξασφαλίζει την ασφαλή χρήση και την κατάλληλη επισήμανση αυτών των προϊόντων. Όπως προβλέπεται από τη συνθήκη ΕΚ, η αρμοδιότητα για την επιβολή και τον έλεγχο ανήκει σε κάθε κράτος μέλος.

Το Κοινό Κέντρο Έρευνών (ΚΚΕ) της Επιτροπής συντονίζει ένα δίκτυο αρμόδιων αρχών και εργαστηρίων των κρατών μελών. Ο κύριος στόχος του δικτύου είναι να παρέχει στα εργαστήρια ελέγχου κατάλληλα δείγματα αναφοράς και μέσω επικυρωμένων πρωτοκόλλων ελέγχου να βελτιώνει τα ισχύοντα πρωτόκολλα και να προωθεί την εναρμόνιση στην ανάπτυξη μεθόδων δοκιμής και στην ερμηνεία των δεδομένων που προκύπτουν από τις μεθόδους αυτές.

Υπάρχουν διαθέσιμα τεστ στα κράτη μέλη για τη διάκριση μεταξύ ΓΤΟ που είναι εγκεκριμένοι ή μη εγκεκριμένοι από την ΕΕ (βλ. την απάντηση στη γραπτή ερώτηση P-1446/2001 της κ. Breyer(1)). Η πρόσβαση σε δείγματα DNA και σελικό αναφοράς για τους μη εγκεκριμένους από την Κοινότητα ΓΤΟ είναι δυσκολότερη.

Αυτός είναι ο λόγος για τον οποίο η Ευρωπαϊκή Κοινότηταποστηρίζει σθεναρά την ανάπτυξη και την ανταλλαγή μεθόδων δοκιμής καιλικών αναφοράς σε διεθνές επίπεδο.

Η εφαρμογή του Πρωτοκόλλου της Καρθαγένης για τη Βιοασφάλεια (που καλύπτει τους έμβιους τροποποιημένους οργανισμούς -ΕΤΟ οι οποίοι χρησιμοποιούνται ως πρώτες ύλες, αλλά όχι σε μεταποιημένα τρόφιμα ή ζωοτροφές) θα παρέχει, μεταξύ άλλων, έναν περαιτέρω μηχανισμό για την ανταλλαγή τέτοιων πληροφοριών. Η διακυβερνητικήπηρεσία ad hoc του CODEX για τα τρόφιμα που προέρχονται από τη βιοτεχνολογία συνιστά να δημιουργηθεί ένα παγκόσμιο μητρώο ή αρχείο φύλαξης που θα περιλαμβάνει σχετικές πληροφορίες για τις μεθόδους ανίχνευσης ή εντοπισμού τροφίμων ή συστατικών τροφίμων που παράγονται από τη βιοτεχνολογία καθώς και τη διαθεσιμότηταλικών αναφοράς. Στο μεταξύ, έχει καταρτιστεί κατάλογος των μεθόδων που έχουν επικυρωθεί με μελέτες μεταξύ εργαστηρίων. Ο κατάλογος αυτός καταρτίστηκε ύστερα από έρευνα μιας ομάδας εργασίας για τις αναλυτικές μεθόδους που πραγματοποιήθηκεπό την προεδρία της Γερμανίας. Επιπροσθέτως, το ΚΚΕ αποφάσισε να δημιουργήσει μια βάση δεδομένων για όλες τις μεθόδους (συμπεριλαμβανομένων των μη επικυρωμένων) για την ανίχνευση και τον εντοπισμό ΓΤΟ που αναφέρονται από χώρες μέλη του Codex, έτσι ώστε αυτές οι πληροφορίες να είναι προσπελάσιμες από όλα τα ενδιαφερόμενα μέρη μέσω της Πύλης Βιοασφάλειας του Οργανισμού Τροφίμων και Γεωργίας (ΟΤΓ) και της Παγκόσμιας Οργάνωσης Υγείας (ΠΟΥ).

Επιπλέον, το ΚΚΕ έχει ξεκινήσει τη διαδικασία διαπραγμάτευσης των συμφωνιών για τη μεταφοράλικού με τις μεγάλες επιχειρήσεις ώστε να παρέχονται επικυρωμένες μέθοδοι για τις ποικιλίες ΓΤΟ που έχουν εγκριθεί ή δεν έχουν εγκριθεί από την Κοινότητα και να παρέχεταιλικό αναφοράς όχι μόνο στιςπηρεσίες επιθεώρησης, αλλά σε όλους τους φορείς της τροφικής αλυσίδας, όπως π.χ. εισαγωγείς σπόρων, τροφίμων και ζωοτροφών.

Τα φορτία, είτε εισάγονται είτε παράγονται στην Κοινότητα, δεν είναι δυνατό να απορρίπτονται εξαρχής λόγωποψιών. Τα κράτη μέλη είναι αρμόδια να διενεργούν ελέγχους για κάθε συγκεκριμένη περίπτωση και να δίνουν την κατάλληλη συνέχεια. Τα κράτη μέλη αναφέρουν ότι έχουν λάβει δείγματα από εισαγόμενους ΓΤΟ και ότι σε περιπτώσεις που ανιχνεύθηκαν μη εγκεκριμένοι ΓΤΟ οι εισαγωγές αυτές απορρίφθηκαν.

(1) ΕΕ C 340 E της 4.12.2001.